Qashqadaryoda “Labo” va haydovchini selda qolib ketgani aytilmoqda — video

Qashqadaryo viloyati Dehqonobod tumanida 5 may kuni kuzatilgan kuchli yog'ingarchilik “Labo” va haydovchini oqizib ketgani aytilmoqda. Viloyat Favqulodda vaziyatlar vazirligi axborot xizmati holat yuzasidan ma'lumot berdi.
Qayd etilishicha, ushbu holat bo'yicha soha vakillari tomonidan o'rganish ishlar olib borilmoqda, qo'shimcha ma'lumotlar tez orada ma'lum qilinadi.
Ma'lumot o'rnida, Qashqadaryo viloyatining sel kelishi xavfi e'lon qilingan hududlarida 15 ta nazorat-kuzatuv postlari tashkil etilib, ular bilan doimiy ravishda aloqa o'rnatilgan.

Viloyat Favqulodda vaziyatlar boshqarmasining joylarda sodir bo'lgan tabiiy ofat oqibatlarini bartaraf etish bo'yicha qo'ng'iroqlarni qabul qilish markazi faoliyat yuritmoqda.
Avvalroq Dehqonobod tumanida kuzatilgan yog'ingarchilik oqibatida “Jiguli”ni sel oqizib ketgani haqida xabar berilgandi.